Diari Oficial de la Generalitat Valenciana


Sumari del DOGV 9981, del 12-11-2024 (2024/11284)

ACORD de 12 de novembre de 2024, del Consell, pel qual s'autoritza la contrapartida parcial dels increments del pressupost de gastos, per ampliacions de crèdit, autoritzades al llarg de l'exercici, en virtut del que es preveu en l'article 22 de la Llei 8/2023 de pressupostos de la Generalitat per a l'exercici 2024, per un import global de 85.750.140 euros. (Exp. 00.011/24. II part).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9981

Data del DOGV
:   12-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11079

CVE
:   VPZB-V-8496-47219

Data del document
:   12-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Per Resolució de la Conselleria d'Hisenda, Economia i Administració Pública de data 5 de novembre, es va autoritzar una ampliació de crèdit, en virtut del que es preveu en l'article 48 de la Llei 1/2015, i en l'article 22.1 o) de la Llei 8/2023 de Pressupostos de la Generalitat per a l'exercici 2024, en l'annex de subvencions i transferència corrents del programa 221B00 “Emergencies, Protecció Civil i Extinció d'Incendis” de l'Agència Valenciana de Seguretat i Resposta a les Emergència, per import global de 70.715.915 euros, que permet la inclusió de dos línies de concessió directa 168.1 C) per a donar cobertura a les ajudes urgents aprovats pels Decrets 163/24 6 i 164/24 per a pal·liar els danys produïts pel temporal de vent i pluges iniciat el 29 d'octubre de 2024 en la Comunitat Valenciana.

Per a efectuar la contrapartida en el pressupost de l'Agència Valenciana de Seguretat i Resposta a les Emergència, es proposa incrementar per import de 52.5661.949 euros l'aplicació d'ingressos 430.00 “De la Conselleria a la qual està adscrit” del citat organisme autònom, atés que en la primera part d'este expedient es proposa la inclusió d'una línia de transferència a l'entitat en el capítol 4, del programa 221A00 “Seguretat i Emergències” de la Conselleria de Justícia i Interior.

A fi d'aplicar la corresponent contrapartida, mitjançant la reassignació de crèdits disponibles, i considerant el que es disposa en el citat article 22.2 c) de la Llei 8/2023 de Pressupostos de la Generalitat per a l'exercici 2024, el Consell, a proposta de la Conselleria d'Hisenda, Economia i Administració Pública, i prèvia deliberació

ACORDA

Autoritzar un increment de crèdit, en el pressupost d'ingressos de l'Agència Valenciana de Seguretat i Resposta a les Emergències, en l'aplicació pressupostària 673880767GG83217 I.43412 “De la Conselleria a la qual està adscrit” per import de 03.958.464 euros.

  

València, 12 de novembre de 2024

Susana Camarero Benítez

Consellera secretària